b'\n_START_ARTICLE_\nPaavolan kansakoulu (Halikko)\n_START_PARAGRAPH_\nPaavolan kansakoulu oli Halikossa vuosina 1900\xe2\x80\x931971 toiminut kansakoulu. Se sijaitsi kunnan keskiosassa Paavolan koulupiiriss\xc3\xa4._NEWLINE_Kaninkolan kyl\xc3\xa4n asukkaat ehdottivat kunnalle oman kansakoulun saamista vuonna 1895. Paavolan is\xc3\xa4nt\xc3\xa4 Kaarlo Immala lupasi lahjoittaa tontin koulua varten kunnalle ja koulurakennus valmistui vuonna 1900. Ensimm\xc3\xa4iseksi opettajaksi palkattiin Eevertti Ailio. Vuonna 1901 Paavolasta tuli piirijakoasetuksen mukainen koulupiiri. Vuonna 1908 Paavolan koulupiiri\xc3\xa4 ehdotettiin jaettavaksi, sill\xc3\xa4 Vartsala oli kasvanut huomattavasti. Koulupiirin jako tapahtui virallisesti vasta vuonna 1921. Paavolan kansakoulu lopetti toimintansa vuonna 1971 ja sen oppilaat siirtyiv\xc3\xa4t koulukuljetuksen piiriin.'